## Zakon o boravišnoj pristojbi

### NN 27/1991 (11.6.1991.), Zakon o boravišnoj pristojbi

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o boravišnoj pristojbi

Proglašavam Zakon o boravišnoj pristojbi, kojeg je Sabor Republike Hrvatske
donio na sjednicana Vijeća udruženog rada, Vijeća općina i Društveno-političkog
vijeća 31. svibnja 1991. godine:

Klasa: O11-O1/91-01/40

Urbroj: 71-91-1

Zagreb, 3. lipnja 1991:

Predsjednik Republike Hrvatske

**dr. Franjo Tudman, v. r.**

---

## ZAKON

### o boravišnoj pristojbi

Članak 1.

Građani koji izvan svoga prebivališta koriste usluge noćenja u smještajnom
objektu registriranom za primanje gostiju na noćenje, plaćaju boravišnu
pristojbu. Obvezi plaćanja boravišne pristojbe podliježu pod jednakim uvjetima
i strani državljani. Smještajnim objektima, u smislu ovoga zakona smatraju
se: hoteli, moteli, pansioni, prenoćišta, gostionice, turistička naselja,
lječilišta, planinarski domovi, odmarališta, objekti za ljetovanje i rekreaciju
mladeži, kampovi, sobe i obiteljski apartmani koje građani izdaju turistinia
i putnicima, vezovi u lukama nautičkog turizma i svi drugi objekti u kojima
se turistima i putnicima pružaju usluge smještaja.

Članak 2.

Boravišnu pristojbu ne plaćaju:

1. djeca do dvanaest godina starosti,

2. slijepe i gluhe osobe, te osobe sa tjelesnim invaliditetom,

3. sudionici školskih ekskurzija,

4. osobe na liječenju u lječilištima,

5. strani državljani koji su po medunarodnim propisima i sporazumima
oslobođeni plaćanja pristojbi,

6. vlasnik smještajnog objekta, te njegovi: bračni drug, djeca, roditelji,
brača i sestre,

7. turisti koji u istom mjestu provode odinor 10 i više godina.

Članak 3.

Djeca od dvanaest do petnaest godina starosti i osobe koje koriste usluge
noćenja u smještajnom objektu gdje se organizira smještaj mladeži plaćaju
boravišnu pristojbu umanjenu za 50%.

Članak 4.

Osobe iz članka 2. i 3. ovoga zakona dokazuju pravo na oslobadanje od
plaćanja boravišne pristojbe iskaznicama odgovarajućih društvenih organizacija,
potvrdama škola, poduzeća, liječničkim svjedodžbama i sličnim ispravama.

Članak 5.

Visinu boravišne pristobje na prijedlog ministra turizma utvrđuje Vlada
Republike Hrvatske u prvoj polovini tekuće godine za slijedeću godinu.

Članak 6.

Boravišna pristojba je prihod turističkih zajednica. Hrvatskoj turističkoj
zajednici pripada 15% prikupljenih sredstava boravišne pristojbe. Turističkoj
zajednici općine pripada 20% prikupljenih sredstava boravišne pristojbe,
a ako u općini nema turističkih zajednica mjesta, pripada joj 85% sredstava.
Turističkoj zajednici mjesta pripada 65% prikupljenih sredstava boravišne
pristojbe. U općinama na čijem području nema turističkih zajednica općina
turističkim zajednicama mjesta pripada 85% prikupljenih sredstava boravišne
pristojbe. Prihodi boravišne pristojbe koriste se za poboljšanje uvjeta
boravka turista i promicanje turizma, za redovitu djelatnost, odnosno funkcioniranje
turističke zajednice. Visina sredstava za navedene namjene odreduje se
Statutom turističke zaj- ednice.

Članak 7.

Pravne ili fizičke osobe koje pružaju usluge smještaja odnosno korištenja
veza u luci nautičkog turizma naplaćuju boravišnu pristojbu istovremeno
s naplatom usluge noćenja, odnosno korištenja veza. U računu za uslugu
noćenja, odnosno korištenja veza, posebno se označuje iznos naplaćene boravišne
pristojbe, a u slučaju iz članka 2. ili 3. ovoga zakona, navodi se osnova
oslobađanja od plaćanja boravišne pristojbe.

Članak 8.

Osobe iz članka 7. stavka 1. ovoga zakona dužne su uplatiti naplaćenu
boravišnu pristojbu do petog dana u tekućeni mjesecu za protekli mjesec
na poseban prijelazni račun turističke zajednice općine. Turistička zajednica
općine do desetog dana u mjesecu za protekli mjesec doznačuje sredstva
korisnicima iz članka 6. ovoga zakona. Ako turistička zajednica općine
nije osnovana, osobe iz članka 7. stavka 1. ovoga zakona dužne su uplatiti
naplaćenu boravišnu pristojbu u roku iz stavka 1. ovoga članka Hrvatskoj
turističkoj zajednici. Hrvatska turistička zajednica sva sredstva raspoređuje
prema članku 6. ovoga zakona.

Članak 9.

Nadzor nad naplatom boravišne pristojbe obavlja turistička inspekcija.
Pravnoj ili fizičkoj osobi kojapruža usluge smještaja, odnosno korištenja
veza u luci nautičkog turizma. a koja u propisanom roku turističkoj zajednici
ne uplati sredstva boravišne pristojbe, turistički inspektor rješenjem
će naložiti da sredstva boravišne pristojbe uplati turističkoj zajednici.

Članak l0.

Novčanom kaznom od 10.000 do 100.000 dinara kaznit će se za prekršaj
pravna osoba koja pruža usluge smještaja odnosno korištenja veza u luci
nautičkog turizma, ako: 1. u svakom pojedinačnom slučaju ne naplati boravišnu
pristojbu istovremeno s naplatom usluge noćenja, odnosno korištenja veza,
ili ako iznos boravišne pristojbe posebno ne označi u računu (članak 7.
stavak 1. i 2), 2. sredstva boravišne pristojbe ne doznači na poseban prijelazni
račun turističke zajednice do petog dana u mjesecu za prethodni mjesec
(ćlanak 8. stavak 1. i 3). Odgovorna osoba u pravnoj osobi koja učini prekršaj
iz stavka 1. ovoga članka kaznit će se novčanom kaznom od 5.000 do 20.000
dinara.Fizička osoba, koja pruža usluge smještaja odnosno korištenja veza
u luci nautičkog turizma za prekršaj iz stavka 1. točke 1. i 2. ovoga članka,
kaznit će se novčanom kaznom od 5.000 do 50.000 dinara.

Članak 11.

Stupanjem na snagu ovoga zakona prestaju važiti odredbe članka 6. i
9, članka 11. stavka 2, članka 12. stavka 2, članka 15. i 16. Zakona o
komunalnim taksama ("Narodne novine", br. 1 I /73, 13/88 i 16/90).

Članak 12.

Do osnivanja turističkih zajednica prihodi boravišne pristojbe pripadaju
dosadašnjim krajnjim korisnicima.

Članak 13.

Ovaj zakon stupa na snagu osmoga dana od dana objave u "Narodnim
novinama".

Klasa : 220-03/9 1 -0 1 /03

Zagreb, 31. svibnja 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 27/1991-749